CELEX: 32013R1048
Language: et
Date: 2013-10-28 00:00:00
Title: Komisjoni rakendusmäärus (EL) nr 1048/2013, 28. oktoober 2013 , millega muudetakse määrust (EÜ) nr 828/2009, milles sätestatakse üksikasjalikud rakenduseeskirjad tariifirubriiki 1701 kuuluvate suhkrutoodete impordi ja rafineerimise jaoks sooduslepingute alusel turustusaastatel 2009/2010–2014/2015

29.10.2013   
            
            
               ET
            
            
               Euroopa Liidu Teataja
            
            
               L 285/2
            
         KOMISJONI RAKENDUSMÄÄRUS (EL) nr 1048/2013,
   28. oktoober 2013,
   millega muudetakse määrust (EÜ) nr 828/2009, milles sätestatakse üksikasjalikud rakenduseeskirjad tariifirubriiki 1701 kuuluvate suhkrutoodete impordi ja rafineerimise jaoks sooduslepingute alusel turustusaastatel 2009/2010–2014/2015
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 22. juuli 2008. aasta määrust (EÜ) nr 732/2008, millega kohaldatakse üldiste tariifsete soodustuste kava alates 1. jaanuarist 2009 ja millega muudetakse määrusi (EÜ) nr 552/97, (EÜ) nr 1933/2006 ning komisjoni määrusi (EÜ) nr 1100/2006 ja (EÜ) nr 964/2007, (1) eriti selle artikli 11 lõiget 7,
   ning arvestades järgmist:
   
               (1)
            
            
               Komisjoni määruse (EÜ) nr 828/2009 (2) artikli 1 lõike 4 kohaselt võib määruse (EÜ) nr 732/2008 I lisas vähim arenenud riigina loetletud riigi lisada määruse (EÜ) nr 828/2009 I lisasse.
            
         
               (2)
            
            
               19. juulil 2013 taastati Myanmari/Birma osalemine üldiste tariifsete soodustuste kavas vastavalt Euroopa Parlamendi ja nõukogu 12. juuni 2013. aasta määrusele (EL) nr 607/2013 (millega tunnistatakse kehtetuks nõukogu määrus (EÜ) nr 552/97, millega peatatakse ajutiselt Myanmarile/Birmale antud üldised tariifsed soodustused), (3) ning kõnealust määrust kohaldatakse tagasiulatuvalt alates 13. juunist 2012
            
         
               (3)
            
            
               Myanmar/Birma on määruse (EÜ) nr 732/2008 I lisas loetletud vähim arenenud riik ning ta on komisjonile esitanud taotluse oma riigi lisamiseks määruse (EÜ) nr 828/2009 I lisa loetelusse. Myanmar/Birma toodab suhkrut ning on seepärast võimalik Euroopa Liitu eksportija.
            
         
               (4)
            
            
               Määrust (EÜ) nr 828/2009 tuleks seepärast vastavalt muuta.
            
         
               (5)
            
            
               Käesoleva määrusega ette nähtud meetmed on kooskõlas põllumajandusturgude ühise korralduse komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 828/2009 I lisa I osa asendatakse käesoleva määruse lisa tekstiga.
   Artikkel 2
   Käesolev määrus jõustub kolmandal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 28. oktoober 2013
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 211, 6.8.2008, lk 1.
   
      (2)  Komisjoni määrus (EÜ) nr 828/2009, 10. september 2009, milles sätestatakse üksikasjalikud rakenduseeskirjad tariifirubriiki 1701 kuuluvate suhkrutoodete impordi ja rafineerimise jaoks sooduslepingute alusel turustusaastatel 2009/2010–2014/2015 (ELT L 240, 11.9.2009, lk 14).
   
      (3)  ELT L 181, 29.6.2013, lk 13.
   
      LISA
      
         „I osa : Vähim arenenud riigid
         
         
                     Rühma tähis
                  
                  
                     Kolmas riik
                  
                  
                     Viitenumber
                  
               
                     NON-ACP-LDC
                  
                  
                     Bangladesh
                     Kambodža
                     Laos
                     Myanmar/Birma
                     Nepal
                  
                  
                     09.4221
                  
               
                     ACP-LDC
                  
                  
                     Benini Vabariik
                     Burkina Faso
                     Etioopia
                     Kongo Demokraatlik Vabariik
                     Madagaskar
                     Malawi
                     Mosambiik
                     Sambia
                     Senegal
                     Sierra Leone
                     Sudaan
                     Tansaania
                     Togo
                     Uganda
                  
                  
                     09.4231”